Castrelo de Abaixo, Riós - Wikipedia

# Castrelo de Abaixo, Riós

### Na Galipedia, a wikipedia en galego.

Castrelo de Abaixo (tamén coñecido como Castrelos de Abaixo) é unha parroquia do municipio de Riós. As festas celebránse en torno ós días 11 e 12 de Agosto en honor de Santa María da Asunción, patrona da Parroquia. Conta con 149 veciños, segundo o censo do ano 2001, repartidos entre os pobos de Castrelo de Abaixo e A Silva, que comparten a mesma parroquia. Nembargantes, moitos dos veciños censados atópanse actualmente noutros concellos ou emigraron fai tempo. Entre 1812 e 1823 Castrelo de Abaixo formou parte do concello de Castrelo, pero a partir de 1835 pasou a formar parte do concello de Riós, que xurdiu coa unión dos anterios concellos de Riós e Castrelo.

O topónimo de Castrelo ("Pequeno Castro"), así como algúns obxectos atopados nos arredores da poboación, poderían indicar unha continua presencia humana desde época romana. O topónimo é compartido pola parroquia veciña de Castrelo de Cima, e polo monte coñecido como o Castrellón. Asímesmo na parroquia atópase un camiño de paso que comunica con Portugal e que é coñecido como Portantigo e que a menudo foi utilizado polos contrabandistas durante tódalas épocas.

Na parroquia de Castrelo de Abaixo atópase Trambolosríos e A Fraga do Curral, lugar onde se cruzan os ríos Mente e Arzoá, de gran importancia ecolóxica, natural e paisaxística, que linda co Parque Natural de Monntesinho en Portugal e o Parque Natural Montes do Invernadeiro no Macizo Central Ourensán. A vista dende o monte coñecido como a Fraga do Curral mostra un val de pronunciadas ladeiras e cortados fluviais de filitas.

A parroquia e asimesmo o municipio de Riós, posúe un marcado clima mediterráneo de montaña e aloxa algunhas especies de flora: aciñeira (Quercus ilex ssp. rotundifolia), escornacabras (Pistacia terebinthus), Arce de Montpelier (Acer monspessulanum) e fauna: abelleiro (Merops apiaster), anduriña dáurica (Hirundo daurica), carraca (Coracias garrulus), salamanquesa común (Tarentola mauritanica), especialmente raras en Galicia.

Traído desde "http://gl.wikipedia.org../../../c/a/s/Castrelo_de_Abaixo%2C_Ri%C3%B3s_2a93.html"

Categoría: Riós

##### Views

- Artigo
- Discusión
- Revisión actual

##### Procura